b'\n_START_ARTICLE_\nOrja\xc5\xa1ki ozkoglavi medved\n_START_SECTION_\nLastnosti\n_START_PARAGRAPH_\nArctodus s. je bil najve\xc4\x8dji severnoameri\xc5\xa1ki kopenski mesojedec tistega obdobja, s ple\xc4\x8dno vi\xc5\xa1ino meter in pol,, in dobrimi 3 metri vi\xc5\xa1ine na zadnjih nogah. Razvil se je pred okrog 800.000 leti, izumrl pa pred okrog 12.500 leti. Orja\xc5\xa1ki ozkoglavi medved je tehtal od 700 do 1100\xc2\xa0kg. O njegovih prehranjevalnih navadah obstajata dve teoriji: ena od njih pravi, da je bil vsejedec, in se je zadovoljil z vso hrano, ki ga je obkro\xc5\xbeala, druga pa, da je bil le mesojedec. Kak\xc5\xa1no hitrost je lahko dosegel, ni natan\xc4\x8dno znano, znanstveniki zaradi dolgih nog, ki jih je imel, predvidevajo, da od 50\xc2\xa0km/h do 65\xc2\xa0km/h, vendar plena ni mogel dolgo zasledovati, saj njegovi prednji nogi med dolgim tekom nista mogli prenesti tolik\xc5\xa1ne te\xc5\xbee. Arctodus s. je bil v primerjavi z dana\xc5\xa1njimi medvedi vi\xc5\xa1ji, vitkej\xc5\xa1i, gib\xc4\x8dnej\xc5\xa1i in hitrej\xc5\xa1i.\n_START_SECTION_\nRaz\xc5\xa1irjenost\n_START_PARAGRAPH_\nArctodus simus je \xc5\xbeivel v severni Ameriki, natan\xc4\x8dneje predvsem na zahodu, od Aljaske do Mehike.'